Ritratt minn unsplash .td_uid_2_61838b8ddddeb_rand.td-a-rec-img{text-align:left}.td_uid_2_61838b8ddddeb_rand.td-a-rec-img img{margin:0 auto 0 0} Raġel ta' 51 sena nżamm arrestat minn sid id-dar li kien se jisraq sakemm waslu l-pulizija, il-Ħadd waranofsinhar. L-akkużat tressaq il-Qorti u wieġeb li mhux ħati tal-akkużi miġjuba kontrih. Min-naħa tagħha l-qorti ma laqghetx it-talba għall-ħelsien mill-arrest tal-akkużat. L-Erbgħa, fil-Qorti ġie spjegat li l-akkużat prova jisgassa l-propjetà tal-vittma bl-iskop li jidħol jisirqu, madankollu l-vittma żamm lill-akkużat arrestat sakemm waslu l-pulizija fuq il-post. Il-pulizija qalet li huma rċevew telefonata li kien hemm bżonn l-assistenza tagħha, il-Ħadd li għadda għall-ħabta tas-1pm. L-għodda li ntużat waqt l-attent ta' serqa ġiet elevata minn fuq il-post. Ir-raġel li huwa ta' nazzjonalità Pollakka ġie akkużat b'attentat ta' serq, kif ukoll li għamel ħsara fuq propjetà terza. Il-pulizija rrimarkat li r-raġel ikkopera mal-pulizija u ammetta li għandu problema ta' xorb li taffettwa d-deċiżjonijiet li jagħmel. L-avukat tal-għajnuna legali talab biex il-Qorti tordna lill-akkużat ifittex l-għajnuna biex jindirizza l-problema tax-xorb u żied li meta ġie arrestat kien taħt l-influwenza tax-xorb. Min-naħa tagħha l-prosekuzzjoni oġġezzjonat għal din it-talba u qalet li r-raġel huwa ta' periklu għalih u għal ħaddieħor. Il-Maġistrat Victor Axiaq min-naħa tiegħu ma laqax it-talba għall-ħelsien mill-arrest u spjega li a kienx konvint li r-raġel jista' jżomm mal-kundizzjonijet li jingħata jekk jinħeles mill-arrest. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61838b8dde3c9_rand.td-a-rec-img{text-align:left}.td_uid_3_61838b8dde3c9_rand.td-a-rec-img img{margin:0 auto 0 0}